text: Børn går kok amok i påsken
  14 april 2014 kl. 08.04
  Madglade børn skal i de kommende tre dage lære alt om påskens madtraditioner.
  Hvordan kan man se om ægget nu er kogt rigtigt? Er det nu også helt frisk? Og hvorfor er æg bare det helt store hit i påsken.
  Det er nogle af de spørgsmål som børnene får svar på de kommende dage, når de er på påskekursus på Hammelev skole ved Haderslev.
  Det er diætist Malene Iskov, der lærer børnene om påskens madtraditioner på den sunde måde.
  Den sidste dag på kok amok kurset bliver alle forældre og søskende så inviteret til fælles påskefrokost på Tørning Kro.
  